CELEX: 62016CA0298
Language: hu
Date: 2017-11-09 00:00:00
Title: C-298/16. sz. ügy: A Bíróság (harmadik tanács) 2017. november 9-i ítélete (a Curtea de Apel Cluj [Románia] előzetes döntéshozatal iránti kérelme) – Teodor Ispas, Anduţa Ispas kontra Direcţia Generală a Finanţelor Publice Cluj (Előzetes döntéshozatal — Az uniós jog általános elvei — A megfelelő ügyintézéshez és a védelemhez való jog — Az adóigazgatási eljárás során meghallgatáshoz való jogot és tájékoztatáshoz való jogot megállapító nemzeti adószabályozás — A nemzeti adóhatóságok által a hozzáadottérték-adó kivetéséről anélkül hozott határozat, hogy az adóalanynak az említett határozat alapjául szolgáló információkhoz és dokumentumokhoz hozzáférést nyújtottak volna)

8.1.2018   
            
            
               HU
            
            
               Az Európai Unió Hivatalos Lapja
            
            
               C 5/10
            
         A Bíróság (harmadik tanács) 2017. november 9-i ítélete (a Curtea de Apel Cluj [Románia] előzetes döntéshozatal iránti kérelme) – Teodor Ispas, Anduţa Ispas kontra Direcţia Generală a Finanţelor Publice Cluj
   (C-298/16. sz. ügy) (1)
   
   ((Előzetes döntéshozatal - Az uniós jog általános elvei - A megfelelő ügyintézéshez és a védelemhez való jog - Az adóigazgatási eljárás során meghallgatáshoz való jogot és tájékoztatáshoz való jogot megállapító nemzeti adószabályozás - A nemzeti adóhatóságok által a hozzáadottérték-adó kivetéséről anélkül hozott határozat, hogy az adóalanynak az említett határozat alapjául szolgáló információkhoz és dokumentumokhoz hozzáférést nyújtottak volna))
   (2018/C 005/12)
   Az eljárás nyelve: román
   
      A kérdést előterjesztő bíróság
   
   Curtea de Apel Cluj
   
      Az alapeljárás felei
   
   
      Felperesek: Teodor Ispas, Anduţa Ispas
   
      Alperes: Direcţia Generală a Finanţelor Publice Cluj
   
      Rendelkező rész
   
   A védelemhez való jog tiszteletben tartásának uniós jogi általános elvét úgy kell értelmezni, hogy a hozzáadottértékadó-alap ellenőrzésére és megállapítására irányuló közigazgatási eljárásokban valamely magánszemélynek lehetősége kell, hogy legyen arra, hogy kérelmére tájékoztassák a közigazgatási iratokban található és a hatóság által a határozatának elfogadása céljából figyelembe vett információkról és dokumentumokról, kivéve ha az említett információkhoz és dokumentumokhoz való hozzáférés korlátozását közérdekű célkitűzések igazolják.
   
      (1)  HL C 314., 2016.8.29.